Χασάν ιμπν Χασάν

Ο Αμπού Μουχαμάντ αλ-Χασάν ιμπν Χασάν ιμπν Αλί αλ-Χασιμί , αραβ.: ή αλλιώς Χασάν αλ-Μουθανά ( ) ήταν Ισλαμιστής λόγιος και θεολόγος. Ήταν γιος τού Χασάν ιμπν Αλί και τής Χαουλά μπιντ Μανζούρ. Ήταν εγγονός τού 4ου χαλίφη ρασιντούν Αλί (βασ. 656–661) και δισεγγονός τού προφήτη τού Ισλάμ Μωάμεθ.

Ο αλ-Χασάν ιμπν αλ-Χασάν ήταν σύγχρονος τού Ομεϋάδη χαλίφη αλ-Ουαλίντ Α΄.

 Ο βίος του 
Ο Χασάν γεννήθηκε στη Μεδίνα περίπου το 661. Ο πατέρας του, Χασάν ιμπν Αλί, κυβέρνησε για λίγο ως χαλίφης το 661, και ήταν εγγονός τού Μωάμεθ προφήτη τού Ισλάμ.   Η μητέρα τού Χασάν, Χαουλά μπιντ Μανζούρ, ήταν κόρη τού Μανζούρ ιμπν Ζαμπάν, τού αρχηγού των Μπανού Φαζαρά. 

Η μητέρα του ήταν η Χαουλά μπιντ Μανζούρ ιμπν Ζαμπάν ιμπν Σαγιάρ Φαζαρί.  Ο αλ-Χασάν ιμπν Χασάν ήταν παρών στη Μάχη τής Καρμπάλα. Ο Αχμάντ ιμπν Ιμπραχίμ Χασανί, σε μία παράδοση που παρατίθεται από τον Αμπού Μιχνάφ, αναφέρει ότι η ηλικία του εκείνη την εποχή ήταν 19 ή 20 ετών. 

Την ημέρα τής Ασούρα,   πολέμησε στο πλευρό τού Ιμάμη Χουσεΐν, τραυματίστηκε και κρατήθηκε αιχμάλωτος. Ο εκ μητρός θείος του, Ασμά ιμπν Χαριτζά Φαζαρί, τον έσωσε. Θεραπεύτηκε στην Κούφα, και όταν ανέρρωσε, επέστρεψε στη Μεδίνα. 

Ο θείος τού αλ-Χασάν ιμπν Χασάν, Χουσεΐν ιμπν Αλί, φέρεται να τού πρότεινε να διαλέξει μία από τις δύο κόρες τού Χουσεΐν, τη Σουκαϊνά και τη Φατιμά, για σύζυγό του. Ο αλ-Χασάν, ο οποίος ήταν πολύ ντροπαλός για να δεχτεί, επέλεξε τη Φατιμά, καθώς έμοιαζε με τη γιαγιά του, Φατιμά αλ-Ζαχρά. 

Ο χαλίφης αλ-Ουαλίντ Α΄ είχε κάποια αλληλογραφία με τον αλ-Χασάν Ιμπν Χασάν μέσω επιστολών. 

 Οικογένεια 
Ο Σαγιέντ ιμπν Ταβούς γράφει για την αξία και την ευγένεια τού αλ-Χασάν και ορισμένων άλλων παιδιών τού Ιμάμη Χασάν: «Αυτοί είναι άνθρωποι, των οποίων την υψηλή θέση και την αξία αναγνώρισαν όλοι οι Μουσουλμάνοι».

Σύμφωνα με ένα μέρος μίας αφήγησης που αναφέρεται από τον Ιμάμη Ρεζά, σχετικά με τη συνέχεια των απογόνων τού Ιμάμη Χασάν και του Ιμάμη Χουσεΐν, συνάγεται ότι ο αλ-Χασάν είχε πολλά παιδιά, και οι απόγονοι τού Ιμάμη Χασάν συνεχίστηκαν μέσω αυτού και ενός άλλου αδελφού του, τού Ζαΐντ. Σε αυτή την παράδοση έχει αναφερθεί ότι: «οι απόγονοι τού Χασάν ιμπν Αλί συνεχίστηκαν μέσω δύο από τούς γιους του, του Ζαΐντ και του αλ-Χασάν. Ο Ζαΐντ είχε έναν γιο που ονομαζόταν Χασάν. Επίσης, ο αλ-Χασάν είχε γιους που ονομάζονταν Αμπντ Αλάχ αλ-Μαχντ, Ιμπραχίμ αλ-Γκαμρ και Χασάν αλ-Μουθαλάθ από τη Φατιμά μπιντ Χουσεΐν· Τζαφάρ και Νταβούντ από την Ουμ αλ-Ουαλάντ· Μουχαμάντ από τη Ραμλά μπιντ Σαΐντ ιμπν Ζαΐντ· οι οποίοι συνέχισαν μία τρίτη γενιά τού Ιμάμη Χασάν». 

Αν και γενεαλογικά ανώτεροι, οι απόγονοι τού αλ-Χασάν δεν κατάφεραν ποτέ να εδραιώσουν σοβαρές αξιώσεις για το ιμαμάτο (εκτός από τον Ζαϊντισμό και τούς Ιμάμηδες της Υεμένης). Επιπλέον, πολλοί αργότερα στράφηκαν στον Σουνιτισμό. Οι Μπανού Καταντάχ και η δυναστεία των Χασεμιτών ισχυρίζονται ότι κατάγονται από αυτόν.

 Αναφορές 

 Βιβλιογραφία 
 Marsham, Andrew (2022). "Kinship, Dynasty, and the Umayyads". In Osti, Letizia; van Berkel, Maaike (eds.). The Historian of Islam at Work: Essays in Honor of Hugh N. Kennedy. Leiden: Brill. pp. 12–45. ISBN 978-90-04-52523-8.
 Madelung, Wilferd (1997). The Succession to Muhammad: A Study of the Early Caliphate. Cambridge University Press. ISBN 978-0-52-164696-3.

Κατηγορία:Μωάμεθ